हफीज दे मामले दा इक सर्वज्ञात तथ्य एह् बी ऐ जे नवम्बर 2008 गी मुम्बई च होए हमले थमां बड़े चिर पैह्‌ले हफीज ते ओह्‌दे दूऐ सैह्‌योगी कर्नल (से.) नजीर अहमद गी हिरासत च लैता गेआ हा। इनें दौनें ही यूएन दे वरोध परैन्त हिरासत च लैता गेआ हा कि जे दौनें जमात-उद-दावा ज्नेह् संगठन गी चला रदे है। मुम्बई हमले परैन्त भारत ने इस गल्लै दी पुष्टि कीती जे हफीज हमले दा मुक्ख आरोपी ऐ ते पाकिस्तान गी हिरासत च लैते गे आतंकी अजमल कसाब दे बयान दी इक कापी बी इस संदर्भ च सौंपी जेह्‌दे च आक्खेआ गेआ हा जे भारत दे मुम्बई च हमले करने लेई हफीज ने गै कराची थमां हमलावरें गी अलविदा आक्खेआ हा। यकीनन हफीज गी रिहा करिऐ पाकिस्तान ने प्रतिकूल माहौल तैआर कीता ऐ। अजै के पाकिस्तान थमां थ्होई सूचनाएं मताबक पंजाब सरकार लाहौर हाई कोर्ट दी इस बवस्था खलाफ अपील करने दी तैयारी च ऐ पर केह् एह् वाकई होग ते जेकर होग ते कुस बेल्लै होग एह् गल्ल साफ नेईं ऐ।